laion/Wikipedia-Exotic huggingface dataset:
פרפוצ'ינו

פרפוצ'ינו (באנגלית: Frappuccino) הוא סימן מסחר של חברת סטארבקס האמריקאית עבור שורת מוצרים של משקאות קפה מעורבבים המוגשים קר. המשקה מכיל קפה או מוצרי בסיס אחרים (כגון בננה, תותים, שמנת), המעורבבים עם קרח ומרכיבים נוספים, ולמעלה יש בדרך כלל קצפת עם קרם כמו קרמל. משקאות פרפוצ'ינו נמכרים במדינות שונות גם כבקבוקי שתייה בתוך חנויות או מכונות שתייה אוטומטיות. מקור המשקה במסצ'וסטס, ארצות הברית. השם "פרפוצ'ינו" הוא הלחם בסיסים של המילה "פרפה" (Frappe), שמקורה באזור ניו אינגלנד ומשמעותה מילקשייק עם קרח, לצד המילה קפוצ'ינו, קפה אספרסו עם חלב מוקצף. המשקה המקורי פותח בחנות קפה בבוסטון, "The Coffee Connection". כאשר החנות נרכשה על ידי סטארבקס ב-1994, הוענקו להם הזכויות להשתמש, לייצר ולשווק את המותג. המשקה, במתכון שונה, הוצג לראשונה תחת מותג סטארבקס בשנת 1995, והפך לאחד ממנועי הרווח העיקריים של החברה, בזכות רווחים שנתיים של מיליארדי דולרים. מדיה וקבצים בנושא פרפוצ'ינו בוויקישיתוף אתר האינטרנט הרשמי של פרפוצ'ינו (באנגלית) פרפוצ'ינו, ברשת החברתית פייסבוק פרפוצ'ינו, ברשת החברתית אקס (טוויטר) פרפוצ'ינו, ברשת החברתית אינסטגרם Nanos, Janelle (7 בדצמבר 2012). "The Story of the Frappuccino: How a chilly coffee drink became a billion dollar behemoth". Boston Magazine. נבדק ב-2013-10-30. {{cite news}}: (עזרה) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
פורטמנטו

פורטמנטו (מאיטלקית: Portamento, ברבים Portamenti; משא, דהירה של סוס) הוא מונח מוזיקלי המתאר גלישה קולית בין תווים, והחיקוי שלו על ידי כלי נגינה כמו הכינור. הגלישה היא למעשה מעבר הדרגתי, בלתי מיידי, מצליל מסוים לצליל מסוים אחר, באופן חלק ואחיד, זאת בניגוד למונח הדומה גליסנדו, שבו המעבר הוא לעיתים מדורג. דוגמה לפורטמנטו היא תחילתה וסופה של צפירת הזיכרון ביום הזיכרון לחללי מערכות ישראל וביום הזיכרון לשואה ולגבורה. על כלי נגינה כמו פסנתר ונבל לא ניתן לבצע פורטמנטו, שכן כל מעבר הדרגתי ולא מיידי בין תווים כולל את נגינתם של תווים מסוימים בדרך, והמעבר נהיה מדורג - גליסנדו. בכלי נשיפה (גם מעץ וגם ממתכת) ובכלי מיתר ניתן לנגן מעבר מהיר בין תווים באופן חלק (לדוגמה, החלקה מהירה מעלה או מטה בכלי מיתר), ולעבור דרך מספר אינסופי של צלילים. כלי נגינה בעלי צליל משתנה רציף יכולים לבצע פורטמנטו בטווח ארוך של צלילים. אלו כוללים: כלי מיתר ללא שריג, כמו כינור, ויולה, צ'לו, קונטרבס וגיטרות חסרות שריג. הפורטמנטו נעשה על ידי החלקה של האצבע על המיתר. כלי מיתר עם שריג, כמו גיטרה, סיטאר ומנדולינה. בכלים אלו ניתן לנגן פורטמנטו על ידי מתיחה של המיתר (כלפי מעלה, למשל), אך זה נקרא לרוב "כיפוף" (Bend). טכניקה זו מוגבלת בדרך כלל ל-1-2 חצאי טונים, אך 3 סמיטונים הם לא נדירים, ונגנים מיומנים אף יכולים "לכופף" את הצליל ב-5 סמיטונים. פורטמנטו לטווח צלילים רחב יותר מבוצע על ידי דחיפת המיתר לאורך הצוואר או על ידי שימוש בסלייד. בהרבה גיטרות חשמליות קיימת ידית טרמולו היכולה לייצר פורטמנטו. על ידי לחיצת הזרוע לעבר גוף הגיטרה, הנגן מזיז את הגשר גם הרחק מהגוף וגם לעבר הראש, ובכך מנמיך את מתיחות המיתר ומוריד את הצליל של התווים המנוגנים. טכניקה זו יכולה ליצור פורטמנטו בטווח רחב ביותר, כאשר הגיטריסט יכול בדרך-כלל להוריד את המתיחות לנקודה שבה המיתרים נעשים רפויים. לכן פורטמנטו כזה הוא נדיר בתור אפקט מלודי, והרבה פעמים מבוצע כאפקט מיוחד. בחלק מהגיטרות יש זרוע ויברטו שניתן למשוך אותה לכיוון ההפוך מגוף הגיטרה, ובכך להגביר את מתיחות המיתר ולמעשה להרים את הצליל. עם זאת, בזמן שטווח הצלילים של פורטמנטו כאלו הוא גבוה מאוד, הפעלת מתח גבוה מידי עלולה לשבור את מיתרי הגיטרה. כלי נשיפה. כלי נשיפה ממתכת כמו חצוצרה יכולים לבצע גלישה מוגבלת על ידי שינוי בלחץ האוויר הננשף לכלי, בעוד שהקלרינט והחליל יכולים לבצע פורטמנטו על ידי הזזת האצבעות באיטיות מהחורים ושינוי בדחיפת האוויר. בקלרינט אפשר לבצע פורטמנטו רחב וארוך יותר על ידי שינוי הלחץ על העלה. הטרומבון יכול לבצע פורטמנטו בטווח של עד 6 חצאי טונים (ראה: טריטון), אבל האפקט מוגבל על ידי מיקום הגלישה והמרווח בין התווים. כלי הקשה מתכווננים, כמו תופים, קונגה וטימפני. בכלים אלו ניתן ליצור אפקט גלישה על ידי השמת לחץ או שחרור לחץ על ראש הכלי בזמן המכה. בטימפני ניתן לעשות זאת בעזרת פדאלים מיוחדים, בעזרת שרשרת מיוחדת המחוברת למוטות המתח או על ידי סיבוב התוף. כלי נגינה אלקטרונים, כמו טרמין, אונד מרטנו, וסינתיסייזר. בסינתי, לדוגמה, הפורטמנטי יכולים להיווצר אוטומטית, על ידי כיוון פרמטר שישלוט במהירות שבה מגיע המתנד (אוסצילטור) לצליל חדש. אפקט פורטמנטו יכול להיווצר ידנית על ידי נגנים מיומנים, שמזיזים מעלה או מטה גלגל (Pitch Wheel), הנמצא בצד רוב מקלדות סינתיסייזר. כלים אחרים: הידראוליס (אורגן מים); מסור מוזיקלי, שצורת הנגינה היחידה בו היא פורטמנטו; הקול האנושי. בנוסף, ניתן ב-MIDI, לייצר אפקט פורטמנטו דיגיטלי ממוחשב ומדויק. מדיה וקבצים בנושא פורטמנטו בוויקישיתוף מילון WordReference.com - קישור לערך
עונת 2008/2009 בסרייה א'

עונת 2008/2009 בסרייה א' הייתה העונה ה-107 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-30 באוגוסט 2008 והסתיימו ב-31 במאי 2009. בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. קייבו ורונה, בולוניה ולצ'ה היו הקבוצות שעלו מהליגה השנייה. אינטר זכתה באליפות הליגה בפעם הרביעית ברציפות בפעם ה-17 בתולדות המועדון. בסיום העונה, ב-8 באוגוסט 2009 נערך משחק של הסופר קאפ האיטלקי בו אינטר הפסידה 2:1 ללאציו שזכתה בגביע. בסיום העונה לסרייה ב' ירדו טורינו, רג'אנה ולצ'ה. במקום הקבוצות שירדו, לסרייה א' העפילו בארי, פארמה וליבורנו. זלאטן איברהימוביץ' (שוודיה שוודיה), שחקנה של אינטר כבש 25 שערים וזכה בתואר מלך השערים. התאחדות הכדורגל האיטלקית העניקה פרסים לשחקנים מצטיינים: כדורגלן השנה - זלאטן איברהימוביץ' (שוודיה שוודיה), אינטר, בפעם השנייה ברציפות כדורגלן זר של השנה - זלאטן איברהימוביץ' (שוודיה שוודיה), אינטר, בפעם השנייה ברציפות כדורגלן איטלקי של השנה - דניאלה דה רוסי, רומא בפעם השנייה בקריירה שוער השנה - ז'וליו סזאר, (ברזיל ברזיל), אינטר בלם השנה - ג'ורג'ו קייליני, יובנטוס, בפעם השנייה ברציפות מדיה וקבצים בנושא עונת 2008/2009 בסרייה א' בוויקישיתוף נתונים מאתר rsssf נתונים מפורטים מאתר bdfutbol
יחסי דנמרק–הונגריה

בין ממלכת דנמרק לבין הונגריה מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו. לקראת סיום מלחמת העולם השנייה, שנשלחו 12.000 חיילים הונגרים לדנמרק דרך גרמניה. לאחר המרד ההונגרי בשנת 1956 נמלטו 1,400 הונגרים לדנמרק, ו-137 מיליון כתר דני נאספו כדי לסייע להונגרים. בשנת 1948 נחתם הסכם תשלומים בין שתי המדינות, ב-18 ביוני 1965 נחתם הסכם הטבות לאינטרסים דניים בהונגריה, וב-20 באוקטובר 1969 חתמו שתי המדינות על הסכם לשיתוף פעולה כלכלי, תעשייתי וטכני. דנמרק, מסייעת להונגריה בחקלאות, חינוך ובבריאות, וקולופלאסט, לגו וקבוצת איי.פי. מולר - מארסק הם חלק מהמשקיעים הדנים בהונגריה. יותר מ-200 אמנים דנים השתתפו בפסטיבל האביב בבודפשט 2010, שהחל ב-5 באפריל. הונגריה מחזיקה בדנמרק שגרירות בקופנהגן, וקונסוליה כללית באורהוס, מאידך, דנמרק מחזיקה בהונגריה רק שגרירות בבודפשט . בשנת 1987 ביקרה מרגרטה השנייה, מלכת דנמרק בהונגריה, וב-12 ביוני 2007 ביקר ראש ממשלת הונגריה פרנץ גיורצ'אני בדנמרק. ב-19 במרץ 2010, יורש העצר הדני פרדריק, נסיך דנמרק ושר החוץ הדני פר סטיג מולר ביקרו בבודפשט במהלך פסטיבל האביב. חיילים הונגרים בדנמרק יחסי דנמרק-הונגריה משרד החוץ ההונגרי אתר על יחסי מדינות
גליסנדו

גליסנדו (מאיטלקית Glissando, ברבים: גליסנדי, בעבר גם גליש), במוזיקה, הוא גלישה מהירה בין רצף של גובהי צלילים עוקבים, למעלה או למטה. ניתן לדמות מעבר זה כמגלשה חלקה, בניגוד להשמעת הצלילים אחד אחרי השני כמין מדרגות או שלבים בסולם. הגליס נתפס כאלמנט עממי במוזיקה, וככזה הוא מרבה להופיע במוזיקה עממית, בג'אז, מוזיקת כלייזמרים, ועוד. כלי הנגינה מתחלקים לכלים בהם ניתן להשמיע צלילים בגבהים מסוימים שכוונו מראש כמו פסנתר או חליל, ולכלי נגינה בהם הנגן קובע את הגובה המדויק בעת הנגינה כמו כלי קשת או טרומבון. בנוסף, בכלים רבים שהצלילים בהם מוגדרים, ניתן לשחק מעט עם הגובה לכאן או לכאן (לדוגמה, בחליל - בעזרת השפתיים או האוויר). בכלים אלו, לא שומעים את כל הגבהים שבין התו ההתחלתי והסופי, אלא רק את גובהי התווים שקיימים בכלי ולכן הגליס שמתקבל אינו רציף. בכלי מקלדת משיגים את אפקט הגלישה על ידי החלקת האצבעות על הקלידים. בדרך כלל נוהגים להחליק את האגודל או את האצבעות רק על הקלידים הלבנים. שיטה נוספת לגליסנדו בכלי מקלדת היא על ידי החלקת פרק כף-היד, אך זו נפוצה בעיקר באורגנים חשמליים, כמו אורגן האמונד. בכל כלי הקשת, הנגן קובע בעזרת מיקום אצבעות שמאל את גובה הצליל. בעזרת הזזת האצבע לאורך מיתר תוך כדי הפקת צליל, ניתן לקבל גליסנדו רציף. כמו כן בטרומבון ניתן להחליק את הסלייד תוך כדי נשיפה רציפה וכך להפיק גליסנדים רציפים. כלים נוספים בהם ניתן לבצע גליסנדו הם הקול האנושי, שריקה, כלים בהם נעשה שימוש בקשת חשמלית, משרוקיות סלייד, חצוצרה, טרמין, כלים חשמליים בהם יש גלגלת או ידית שינוי גובה (pitch bend), סוגים מסוימים של תופים וכלי הקשה וכן סינתיסייזרים. כלים כמו חליל, חצוצרה וגיטרה בהם גובה הצליל מוגדר אך הנגן, בעזרת מניפולציות עם השפתיים, עוצמת האוויר או אצבעות שמאל בגיטרה, יכול לשלוט מעט לכאן או לכאן בגובה הצליל. בכלים אלו ניתן ליצור גליסנדו רציף של מרווח קטן, אך ניתן ליצור גליסנדו מסולם תווים במהירות גבוהה מה שנותן אפקט גליס אך הוא לא רציף בדומה לשאר הכלים שבהם גובהי הצלילים מוגדרים מראש. כלים אלה יוצאים מן הכלל היות שלמרות שצליליהם מוגדרים מראש, ניתן לפתוח את הנקבים בגלישה איטית הצידה ובעזרת טכניקת נשיפה מיוחדת ליצור גליס רציף ארוך. הדוגמה המובהקת היא הפתיחה ליצירה רפסודיה בכחול לקלרינט מאת גרשווין. כמשתמע משמו, זהו גליסנדו שמבוצע באופן הרמוני, כלומר שניים או יותר גליסנדי המבוצעים במקביל, בגובה שונה (לכל אורך הגליסנדו או בחלק ממנו). ניתן לעשות זאת בכמה כלים או קולות הנשמעים במקביל, או בכלים המאפשרים זאת (בעיקר כלים הרמוניים. המרווח (מוזיקה) בין הגליסנדי נשמר לרוב קבוע לאורך הגלישה, אך לעיתים הוא משתנה, לעיתים גליסנדו אחד או יותר עוצרים או הופכים כיוון בעוד אחר/ים ממשיך/ים. בכלי מקלדת ניתן לעשות גליסנדו הרמוני ביד אחת, עם שתי (או יותר) אצבעות. דוגמה לכך היא גליסנדו כפול של אוקטבה, שיכול להתבצע על ידי שמירת מרווח קבוע של אוקטבה בין האגודל והזרת בזמן הגלישה. שמירת המרחק המדויק דורשת מאמץ די רב, והתאמנות יתר ללא תשומת לב יכולה להוביל לפציעות שטחיות, חבורות, ואף לקרע בשרירים. לכן גליסנדי כאלה נדירים ביותר, והכללתם בנגינה נעשית בעיקר כדי להקשות על ביצוע היצירה. המילה גליסנדו משמשת כהוראת נגינה בדפי תווים, ולרוב מקוצרת כך: Gliss. מקור המילה, כמו רוב הנחיות הביצוע במוזיקה, הוא מאיטלקית, במקרה זה מהמילה "Glissare", שמשמעותה להחליק או לגלוש, והיא שאולה מן המילה הצרפתית "Glisser", בעלת אותה המשמעות. פורטמנטו ארפג'ו סרוד - כלי פריטה הינדוסטאני בו נוטים לגלוש (meend). מדיה וקבצים בנושא גליסנדו בוויקישיתוף גְּלִישׁ במילון מוזיקה (תשט"ו), באתר האקדמיה ללשון העברית
אוזנן חום

אוזנן חום (שם מדעי: Plecotus auritus) הוא מין של עטלף ממשפחת הנשפוניים בעל אוזניים ענקיות שמהם קיבל את שמו. אורכו של האוזנן 24–29 ס"מ ואורך האוזניים עד 3 ס"מ. משקלו מגיע ל-5–11 גרם. הם בעלי פרווה חומה, אוזניים גדולות וראש קטן והשפתיים מזכירות שפתיים של ארנבת, הזנב קצר וכך גם הרגליים ובין שניהם ישנו קרום גדול. עטלפים אלה פעילים בלילה ובניגוד לשאר העטלפים הקטנים הם לא צריכים להשתמש באקולוקציה. העטלפים מצויים בכל רחבי אירופה למעט האזורים הצפוניים ומצויים גם בכמה מאיי הים התיכון. הם ישנים ביום במערות או בחללי עצים או מבנים ובלילות יוצאים לטרוף חרקים. הם ניזונים בעיקר מעשים וחוטפים אותם הן בתעופה והן כשהם נחים על עלים. העטלף יכול לשמוע את החרק בעודו על העלה כל עוד הוא זז אך לפעמים מתנפל מהצד השני של העלה ונותן לעש לברוח. כמה עשים מתגברים על התקיפה על ידי קיפאון ברגע שהם שומעים עטלף. אפשרות נוספת שלהם היא לברוח במהירות לבין זלזלים קטנים או פתחים שהעטלף אינו יכול להגיע אליהם אך העטלף יעוף יותר מהר מהעשים. מדיה וקבצים בנושא אוזנן חום בוויקישיתוף אוזנן חום, באתר ITIS (באנגלית) אוזנן חום, באתר NCBI (באנגלית) אוזנן חום, באתר Animal Diversity Web (באנגלית) אוזנן חום, בבסיס הנתונים ARKive (באנגלית) אוזנן חום, באתר האנציקלופדיה של החיים (באנגלית) אוזנן חום, באתר GBIF (באנגלית) אוזנן חום, באתר אנציקלופדיה בריטניקה (באנגלית) אוזנן חום באתר הרשימה האדומה של IUCN
אוזנן (סוג)

אָזְנָן (שם מדעי: Plecotus) הוא סוג של עטלף חרקים ממשפחת הנשפוניים. הוא נקרא "אוזנן" בגלל אוזניו הענקיות. אלו ציידי חרקים מתמחים הפעילים בלילות ומחפשים חרקים מעופפים כמו עשים או יתושים. הם יכולים לשמוע אותם בעזרת אוזניהם הגדולות ולקלוט איפה הם נמצאים והם אינם צריכים להשתמש באקולוקציה. האוזננים חיים במשך היום במערות או נקרות עצים ויוצאים בלילה. הם חיים באירופה, אסיה ואפריקה אך לא ביבשת אמריקה. Plecotus ariel אוזנן חום (Plecotus auritus) אוזנן אפור (Plecotus austriacus) Plecotus balensis Plecotus begognae אוזנן הנגב (Plecotus christii) - מצוי בישראל Plecotus gaisleri Plecotus homochrous Plecotus kolombatovici Plecotus kozlovi אוזנן החרמון (Plecotus macrobullaris) - מצוי בישראל Plecotus ognevi Plecotus sacrimontis Plecotus sardus Plecotus strelkovi Plecotus taivanus Plecotus teneriffae Plecotus turkmenicus Plecotus wardi מדיה וקבצים בנושא אוזנן בוויקישיתוף אוזנן, באתר ITIS (באנגלית) אוזנן, באתר NCBI (באנגלית) אוזנן, באתר Animal Diversity Web (באנגלית) אוזנן, באתר האנציקלופדיה של החיים (באנגלית) אוזנן, באתר GBIF (באנגלית) מילון בעלי חיים א"י (תשכ"ג), 1963, באתר האקדמיה ללשון העברית
עונת 2009/2010 בסרייה א'

עונת 2009/2010 בסרייה א' הייתה העונה ה-108 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-22 באוגוסט 2009 והסתיימו ב-16 במאי 2010. בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. בארי, פארמה וליבורנו היו הקבוצות שעלו מהליגה השנייה. אינטר זכתה באליפות הליגה בפעם החמישית ברציפות בפעם ה-18 בתולדות המועדון. אינטר זכתה גם בגביע איטליה ובליגת האלופות. בסיום העונה, ב-21 באוגוסט 2010 נערך משחק של הסופר קאפ האיטלקי בו אינטר ניצחה 3:1 לרומא וזכתה בגביע. בסיום העונה לסרייה ב' ירדו אטאלנטה, רובור סיינה וליבורנו. במקום הקבוצות שירדו, לסרייה א' העפילו לצ'ה, צ'זנה וברשה. אנטוניו די נטאלה, שחקנה של אודינזה כבש 29 שערים וזכה בתואר מלך השערים. התאחדות הכדורגל האיטלקית העניקה פרסים לשחקנים מצטיינים: כדורגלן השנה - דייגו מיליטו (ארגנטינה ארגנטינה), אינטר כדורגלן זר של השנה - דייגו מיליטו (ארגנטינה ארגנטינה), אינטר כדורגלן איטלקי של השנה - אנטוניו די נטאלה, אודינזה שוער השנה - ז'וליו סזאר, (ברזיל ברזיל), אינטר, בפעם השנייה ברציפות בלם השנה - ג'ורג'ו קייליני, יובנטוס, בפעם השלישית ברציפות ווולטר סמואל (ארגנטינה ארגנטינה), אינטר מדיה וקבצים בנושא עונת 2009/2010 בסרייה א' בוויקישיתוף נתונים מאתר rsssf נתונים מפורטים מאתר bdfutbol
מיסטצינה קטנה

מיסטצינה קטנה (שם מדעי: Mystacina tuberculata) היא מין של עטלף חרקים ממשפחת המיסטציניים האנדמית לניו זילנד. עטלף קטן זה מגיע לאורך 6–7 ס"מ ולמוטת כנפיים של 28–30 ס"מ. משקל הבוגר מגיע ל-10–22 גרם. הם חומים ובעלי ראשים קטנים עם אוזניים זקורות ובעלי לסת מלאה שיניים חדות. עטלפים אלה יודעים לא רק לעוף אלא גם להתהלך מהר על הקרקע והם בין העטלפים היחידים המרגישים נוח להלך באופן קבוע. אלו עטלפים החיים בשני האיים של ניו זילנד ביערות גבוהים. הם עפים כל לילה כמה קילומטרים כדי לחפש מזון ובשונה מעטלפים אחרים הם ניזונים יחדיו. העטלפים יכולים לחפש על קרקע היער כל חרק אכיל אותו הם טורפים במהירות או שהם עטים על החרק מלמעלה. הם ניזוני מעשים, חיפושיות, זבובים ויצורים קטנים נוספים ואפילו על חרקים גדולים כמו חגבי הווטה הגדולים (אנ'). בנוסף הם מחפשים פרחים, צוף, פירות ואבקה מפרחי ופירות קרקע. עטלפים אלה נמצאים בסכנת הכחדה. למיסטצינה יש 3 תת-מינים: M. t. tuberculata M. t. auporica M. t. rhyacobia מדיה וקבצים בנושא מיסטצינה קטנה בוויקישיתוף מיסטצינה קטנה, באתר ITIS (באנגלית) מיסטצינה קטנה, באתר NCBI (באנגלית) מיסטצינה קטנה, בבסיס הנתונים ARKive (באנגלית) מיסטצינה קטנה, באתר האנציקלופדיה של החיים (באנגלית) מיסטצינה קטנה, באתר GBIF (באנגלית) מיסטצינה קטנה באתר הרשימה האדומה של IUCN
עונת 2010/2011 בסרייה א'

עונת 2010/2011 בסרייה א' הייתה העונה ה-109 של התחרות שלראשונה אורגנה על ידי Lega Serie A. המשחקים החלו ב-28 באוגוסט 2010 והסתיימו ב-22 במאי 2011. בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. לצ'ה, צ'זנה וברשה היו הקבוצות שעלו מהליגה השנייה. מילאן זכתה באליפות הליגה בפעם ה-18 בתולדות המועדון. בסיום העונה, ב-21 באוגוסט 2010 נערך משחק של הסופר קאפ האיטלקי בו מילאן ניצחה 2:1 את אינטר וזכתה בגביע. בסיום העונה לסרייה ב' ירדו סמפדוריה, ברשה ולצ'ה. במקום הקבוצות שירדו, לסרייה א' העפילו אטאלנטה, רובור סיינה ונוברה. תוך הורדת 3 נקודות אנטוניו די נטאלה, שחקנה של אודינזה כבש 28 שערים וזכה בתואר מלך השערים בפעם השנייה ברציפות. התאחדות הכדורגל האיטלקית העניקה פרס לכדורגלן השנה לזלאטן איברהימוביץ' (שוודיה שוודיה), מילאן בנוסף לכך, נבחרה קבוצת השנה: ערך מורחב – הרכב העונה בליגה האיטלקית מדיה וקבצים בנושא עונת 2010/2011 בסרייה א' בוויקישיתוף נתונים מאתר rsssf נתונים מפורטים מאתר bdfutbol
הנסיך לורנץ מבלגיה, ארכידוכס אוסטריה-אסטה

הנסיך לורנץ מבלגיה, ארכידוכס אוסטריה-אסטה (ובשמו המלא: לורנץ אוטו קרל אמדאוס טדיאוס מריה פיוס אנדרס מרקוס ד'אביניו, הארכידוכס של אוסטריה, נסיך בלגיה ודוכס אסטה, בגרמנית: Lorenz Otto Carl Amadeus Thadeus Maria Pius Andreas Marcus d'Aviano, Erzherzog von Österreich, Prinz von Belgien und Herzog d’Este ‏ נולד ב-16 בדצמבר 1955) הוא נכדו של קרל הראשון, קיסר אוסטריה וגיסו של פיליפ, מלך הבלגים. לורנץ נולד ב-16 בדצמבר 1955 בבולון-ביאנקור, לרוברט, ארכידוכס אוסטריה-אסטה, בנו של קרל הראשון, קיסר אוסטריה, ולמרגרטה, ארכידוכסית אוסטריה-אסטה, בתם של הנסיך אמדאו, דוכס אאוסטה ואן, נסיכת אורליאן. לאחר שסיים את לימודיו בתיכון, התגייס לורנץ לצבא אוסטריה, ושירת בחטיבת גבירגסייגר, ובשנת 1980 הוסמך כקצין. לורנץ למד כלכלה באוניברסיטת סנט גאלן בשווייץ ובאוניברסיטת אינסברוק באוסטריה, ולאחר מכן עבד בבנקים שונים בלונדון, פריז ורומא. בשנת 1983 הצטרף לורנץ לבנק הפרטי של גצווילר בבזל, והפך בסופו של דבר לשותף מנהל שם. בשנת 1993 הוא בילה שנה אחת כיועץ לסוויפט, חברה המספקת שירותים לתעשייה הפיננסית. בשנת 1995 מונה ליועץ לדירקטוריון בנק BNP פריבה בפריז. כמו כן בעבר היה לורנץ מנהל חברת UCB (חברה לניהול פסולת עולמית הממוקמת בצרפת) ושל חברת Ondeo Nalco (חברה לניהול מים בארצות הברית). משנת 2004 משמש לורנץ כנשיא הכבוד של החברה המלכותית הבלגית להיסטוריה, ומשנת 2005 הוא משמש כפטרון של Europae Thesauri, חברה של אוצרות הקתדרלות והכנסיות האירופיות. לורנץ שימש גם כסגן יושב ראש האגודה הסוציאליסטית של אלמנך דה גוטה, ומשנת 2015 הוא מכהן כחבר המועצה המלכותית של רומניה. ב-22 בספטמבר 1984 התחתן לורנץ עם אסטריד, נסיכת בלגיה, בתם של אלברט השני, מלך הבלגים ופאולה, מלכת הבלגים, ולבני הזוג נולדו חמישה ילדים: הנסיך אמדאו מריה יוזף קרל פיליפ פייר פאולה מרקוס ד'אביאנו, ארכידוכס אוסטריה-אסטה (נולד ב-21 בפברואר 1986) הנסיכה מריה לאורה זיטה ביאטריס גרהרד, ארכידוכסית אוסטריה-אסטה (נולדה ב-26 באוגוסט 1988) הנסיך יואכים קרל מריה ניקולאוס איזבל מרקוס ד'אביאנו, ארכידוכס אוסטריה-אסטה (נולד ב-9 בדצמבר 1991) הנסיכה לואיזה מריה אנה מרטין פילאר, ארכידוכסית אוסטריה-אסטה (נולדה ב-11 באוקטובר 1995) הנסיכה לטיטיה נורה מריה אנה יואכים זיטה, ארכידוכסית אוסטריה-אסטה (נולדה ב-23 באפריל 2003). מדיה וקבצים בנושא הנסיך לורנץ מבלגיה, ארכידוכס אוסטריה-אסטה בוויקישיתוף האתר הרשמי של בית המלוכה הבלגי - הנסיך לורנץ
תיבת אוילר

במתמטיקה, תיבת אוילר, שנקראת על שם לאונרד אוילר, היא תיבה אשר לכל צלעותיה ואלכסוני הפאות שלה יש אורכים שהם מספרים טבעיים. תיבת אוילר פרימיטיבית היא תיבת אוילר שכל האורכים של צלעותיה זרים זה לזה. ההגדרה של תיבת אוילר במונחים גאומטריים היא (בהתאם למשפט פיתגורס) שקולה לפתרון של מערכת המשוואות הדיופנטיות הבאות: { a 2 + b 2 = d 2 a 2 + c 2 = e 2 b 2 + c 2 = f 2 {\displaystyle {\begin{cases}a^{2}+b^{2}=d^{2}\\a^{2}+c^{2}=e^{2}\\b^{2}+c^{2}=f^{2}\end{cases}}} כאשר a,b,c הם צלעות התיבה ו-d, e, f הם אלכסוני הפאות. אוילר מצא לפחות שני פתרונות פרמטריים, אך הם לא מרכיבים את כל הפתרונות האפשריים. ניתן לייצר מספר אינסופי של תיבות אוילר בעזרת הנוסחה הפרמטרית הבאה, הודות לאוילר. תהי (u,v,w) שלשה פיתגורית (כלומר u,v,w טבעיים ומקיימים u 2 + v 2 = w 2 {\displaystyle u^{2}+v^{2}=w^{2}} ). אז הביטוי הבא לצלעות התיבה: a = u | 4 v 2 − w 2 | , b = v | 4 u 2 − w 2 | , c = 4 u v w {\displaystyle a=u|4v^{2}-w^{2}|,\quad b=v|4u^{2}-w^{2}|,\quad c=4uvw} נותן אלכסוני פאות: d = w 3 , e = u ( 4 v 2 + w 2 ) , f = v ( 4 u 2 + w 2 ) . {\displaystyle d=w^{3},\quad e=u(4v^{2}+w^{2}),\quad f=v(4u^{2}+w^{2}).} לתיבת אוילר הקטנה ביותר, שנמצאה על ידי Paul Halcke ב-1719, יש צלעות (44,117,240) = (a,b,c) ואלכסוני פאות (125,244,267) = (d,e,f). תיבת אוילר תיקרא תיבה מושלמת אם גם לאלכסון המרחבי שלה יש אורך טבעי. במילים אחרות, המשוואה הבאה נוספת למערכת המשוואות הדיופנטיות שמגדירות תיבת אוילר: a 2 + b 2 + c 2 = g 2 , {\displaystyle a^{2}+b^{2}+c^{2}=g^{2},} כאשר g הוא אורך האלכסון המרחבי. נכון למאי 2015, לא נמצאה שום דוגמה לתיבה מושלמת, אך גם לא הוכיחו שתיבות מושלמות לא קיימות. תיבת אוילר, באתר MathWorld (באנגלית)
דסמן הפירנאים

דסמן הפירנאים (שם מדעי: Galemys pyrenaicus) הוא מין ממשפחת החפרפרתיים, מקבוצת הדסמנים, המצוי בגופי מים מתוקים בחצי האי האיברי. זהו המין היחידי בסוגו. אורכו של הדסמן 11-16 ס"מ, משקלו 35-80 גרם והוא בעל פרווה אפורה-כחולה עם אף דמוי חדק בצבע ורוד כהה וכך גם רגליו וזנבו העירומי משיער ובעלי הקרום. יצור זה מותאם לשחייה ומבלה זמן רב בשחייה וצלילה במים. עיניו ואוזניו מכוסות בשעת הצלילה והוא מאתר טרף בעזרת הריח, המישוש וכן בעזרת אקולוקציה. בטבע הוא יכול לשרוד עד 3.5 שנים. הדסמן יכול להמליט 3-4 צעירים בשנה. יצור זה מצוי בין סלעים על גדות נהרות ואגמים בהם הוא מחפש טרף. הוא ניזון מחסרי חוליות מימיים כולל תולעים, רכיכות, חרקי מים וסרטנים שונים. הציד מתרחש בלילה ולוקח כמה שעות כל פעם. הדסמנים חיים בספרד ובפורטוגל, בעיקר סביב הפירנאים מהם שמו. הוא בסכנה עקב כרייה של סכרים, הצפת נהרות בהם הוא חי והבאת מינים פולשים כמו חורפן אמריקני הטורף את הדסמן. מדיה וקבצים בנושא דסמן הפירנאים בוויקישיתוף דסמן הפירנאים, באתר ITIS (באנגלית) דסמן הפירנאים, באתר NCBI (באנגלית) דסמן הפירנאים, באתר Animal Diversity Web (באנגלית) דסמן הפירנאים, בבסיס הנתונים ARKive (באנגלית) דסמן הפירנאים, באתר האנציקלופדיה של החיים (באנגלית) דסמן הפירנאים, באתר GBIF (באנגלית) דסמן הפירנאים באתר הרשימה האדומה של IUCN
דסמן המושק

דסמן המושק (שם מדעי: Desmana moschata) הוא מין יחיד בסוגו ממשפחת החפרפרתיים, מקבוצת הדסמנים. הדסמן מצוי בנהרות הוולגה, הדון והאמור ברוסיה וכן באוקראינה ובקזחסטן. הוא בונה מאורה סביב גדות הנהרות האיטיים והבריכות הרדודות בהם ושם הוא שוחה. דסמן זה נדיר יותר מקרובו, דסמן הפירנאים. אורכו של הדסמן 18-21 ס"מ, אורך הזנב 17-20 ס"מ ומשקלו 400-520 גרם, דבר ההופך אותו לגדול שבני משפחת החפרפרתיים. הדסמנים בעלי חרטום דמוי חדק בצבע ורוד, גוף זהוב עם זנב חום גדול וקרומי שחייה בין אצבעותיו. זהו צייד תת-מימי הניזון מחרקי מים, סרטנים, צדפות ושאר רכיכות ומתולעים וגם מחולייתנים קטנים כמו ראשנים או דגיגים. הוא מוצא את טרפו בעזרת רחרוחים עם האף דמוי החדק וכן עם כפותיו הרגישות. אוזניו ועיניו אטומות מתחת למים. זהו דסמן נדיר מאוד ובמחקר שנערך ב-2004 נמצאו 35,000 פרטים בוגרים שלו. מדיה וקבצים בנושא דסמן המושק בוויקישיתוף דסמן המושק, באתר ITIS (באנגלית) דסמן המושק, באתר NCBI (באנגלית) דסמן המושק, באתר Animal Diversity Web (באנגלית) דסמן המושק, באתר האנציקלופדיה של החיים (באנגלית) דסמן המושק, באתר GBIF (באנגלית) דסמן המושק באתר הרשימה האדומה של IUCN
דסמנים

דסמנים (שם מדעי: Desmanini) הם שבט בעל 2 מינים של אוכלי חרקים ממשפחת החפרפרתיים. מינים אלה יודעים לשחות ולצלול והם יונקים מימיים למחצה. אורכם של הדסמנים 11-20 ס"מ והם בעלי גוף עגלגל בעל פרווה מלאה בצבע כחול עד זהוב וזנב ארוך בצבע ורוד. הם בעלי קרומי שחייה ואפם נראה כמו חדק ורוד וחסר שיער. הדסמנים חיים בחצי האי האיברי ובנהרות במזרח רוסיה ואוקראינה. הם צוללים ושוחים מהר ומחפשים בעלי חיים קטנים אותם הם מלקטים עם אפם דמוי החדק. שני מינים אלה מצוים בסכנת הכחדה עקב פגיעה במים בהם הם חיים. שבט דסמנים (Desmanini) סוג ומין יחיד דסמן הפירנאים (Galemys pyrenaicus). סוג ומין יחיד דסמן המושק (Desmana moschata). דסמנים, באתר ITIS (באנגלית) דסמנים, באתר Animal Diversity Web (באנגלית) דסמנים, באתר אנציקלופדיה בריטניקה (באנגלית)
שועל-מעופף אפור-ראש

שועל-מעופף אפור-ראש (שם מדעי: Pteropus poliocephalus) הוא מין של עטלף ממשפחת עטלפי הפירות החי בדרום-מזרח אוסטרליה. זהו מין העטלף הגדול ביותר באוסטרליה ואחד מהגדולים ביותר בעולם. מוטת כנפיו של העטלף עשויה להגיע ל-1 מטר ומשקלו עד 1 ק"ג. צבע גופו חום עם עורף זהוב וראש אפור. פניו מוארכות כמו פני שועל. עיניו גדולות ואוזניו קטנות. העטלפים נוטים להיתלות הפוך, וגידים ברגליהם עוזרים להם להיאחז בענפים. העטלפים מתמחים בתעופה מעל יערות, ביצות, מנגרובים וערבות בדרום אוסטרליה, ובעת רעב יגמאו קילומטרים רבים. הם יכולים גם לדאות לפרקי זמן קצרים אך הם מהלכים בצורה מגושמת על הקרקע. להקות העטלפים מחפשים יחדיו פירות ופרחים מפיקי צוף שונים. הם ניזונים בעיקר מפרחי אקליפטוס וגם מעצי פיקוס. העטלפים צריכים גם מים מתוקים אותם הם מלקטים מהאוויר. לעטלפים מספר טורפים הכוללים עופות דורסים כמו עיטים, עיטם לבן חזה, דיות ובזים ונטרפים גם על ידי נחשים או לטאות כוח. עטלפים מנמיכי עוף מעל מים עלולים להיטרף על ידי תנינים. הטורפים כמעט ולא פוגעים בהמון העטלפים המעופפים יחדיו. שועל מעופף אדום קטן עטלפי שועל-מעופף אפור-ראש נחים על העצים שועל מעופף בטבילה במים שועל-מעופף אפור-ראש פורש כנף בגן החיות התנ"כי עטלפי שועל-מעופף אפור-ראש בגן החיות התנ"כי מדיה וקבצים בנושא שועל-מעופף אפור-ראש בוויקישיתוף שועל-מעופף אפור-ראש, באתר ITIS (באנגלית) שועל-מעופף אפור-ראש, באתר NCBI (באנגלית) שועל-מעופף אפור-ראש, באתר Animal Diversity Web (באנגלית) שועל-מעופף אפור-ראש, בבסיס הנתונים ARKive (באנגלית) שועל-מעופף אפור-ראש, באתר האנציקלופדיה של החיים (באנגלית) שועל-מעופף אפור-ראש, באתר GBIF (באנגלית) שועל-מעופף אפור-ראש באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.